钦定古今图书集成/明伦汇编/官常典/第648卷 > 余金
## 钦定古今图书集成/明伦汇编/官常典/第648卷 > 余金

按《苏州府志》：“金，字贡之，内江人。成化初，以进士知长
洲。群吏作奸，金以理教诫，不率者稍加惩艾。民多讦
金，不设钩距，一以公议裁决，无容心。讦者谓不可欺，
亦不可犯，稍引去。其终讼者转诣上司，上司曰：‘汝有
贤令，毋庸至我’。其人亦解散。徭役丁夫每患为下人
颠倒，金置手籍默视，始得其平。豪夫富子，不少假借”，
谢绝请托，防戒家人甚严，不得辄至中门。常见几有
纸画数幅，乃其子购之他地者，悉焚之。十年，召为监
察御史